विवेक ओबेरॉय प्रधानमंत्री नरेंद्र मोदी की Biopic में आएंगे नजर, 7 जनवरी को रिलीज होगा फर्स्ट लुक  
पीएम मोदी की बन रही है बायोपिक
विवेक ओबेरॉय निभाएंगे लीड रोल
ओमंग कुमार कर रहे हैं डायरेक्ट
Vivek Oberoi in PM Narendra Modi Biopic: प्रधानमंत्री नरेंद्र मोदी (Prime Minister Narendra Modi Biopic) के ऊपर बॉलीवुड में फिल्म बनने जा रही है. पीएम नरेंद्र मोदी की बायोपिक में विवेक ओबेरॉय (Vivek Oberoi) लीड रोल निभाते नजर आएंगे. बॉलीवुड में इन दिनों बायोपिक का दौर है और लोकसभा चुनाव के मद्देनजर राजनैतिक फिल्मों का माहौल भी पूरी तरह गर्माया हुआ है. हाल ही में रिलीज हुए 'द एक्सिडेंटल प्राइम मिनिस्टर (The Accidental Prime Minister)' के ट्रेलर ने राजनैतिक गलियारों में हंगामा बरपाया हुआ है, वहीं इस बीच पक्की खबर आ गई है कि प्रधानमंत्री नरेंद्र मोदी (PM Narendra Modi) की बायोपिक बॉलीवुड में बनने जा रही है. फिल्म ट्रेड एक्सपर्ट तरण आदर्श (Taran Adarsh) ने अपने ट्विटर एकाउंट पर एनाउंस किया है कि पीएम नरेंद्र मोदी की बायोपिक (PM Narendra Modi Biopic) बनने जा रही है और इसे 'मैरी कौम' और 'सरबजीत' जैसी फिल्में बना चुके डायरेक्टर ओमंग कुमार (Omung Kumar) डायरेक्ट करेंगे. 
 
IT'S OFFICIAL... Vivekanand Oberoi [Vivek Oberoi] to star in Narendra Modi biopic, titled #PMNarendraModi... Directed by Omung Kumar... Produced by Sandip Ssingh... First look poster will be launched on 7 Jan 2019... Filming starts mid-Jan 2019.
 
प्रधानमंत्री नरेंद्र मोदी की बायोपिक (Prime Minister Narendra Modi Biopic) को लेकर  तरण आदर्श ने ट्वीट किया हैः 'तय हो गया है...विवेक आनंद ओबेरॉय नरेंद्र मोदी की बायोपिक में नजर आएंगे. जिसका टाइटल 'पीएम नरेंद्र मोदी (PM Narendra Modi)' है. ओमंग कुमार डायरेक्ट करेंगे...संदीप सिंह प्रोड्यूसर होंगे...फर्स्ट लुक पोस्टर 7 जनवरी को रिलीज होगा...फिल्म की शूटिंग जनवरी 2019 के मध्य से शुरू हो जाएगी.'
प्रधानमंत्री नरेंद्र मोदी की बायोपिक (PM Narendra Modi Biopic) के साथ विवेक ओबेरॉय बॉलीवुड में फिर से दस्तक देंगे. लंबे समय से विवेक ओबेरॉय बॉलीवुड में कोई बड़ा प्रोजेक्ट नहीं कर रहे हैं. विवेके ओबेरॉय साउथ में एक्टिव हैं, और उन्होंने अजित कुमार के साथ  'विवेगम' जैसी सुपरहिट फिल्म भी दी थी. उनकी अगली फिल्म मलयालम के टॉप एक्टर मोहन लाल (Mohanlal) के साथ 'लुसिफर (Lucifer)' है. इसके अलावा में कन्नड़ फिल्म 'रुस्तम' और तेलुगू फिल्म 'विनय विधेय रामा' में भी नजर आएंगे.